Kakariko de Lordo Howe

Kakariko de Lordo Howe (Cyanoramphus subflavescens),Julian Pender Hume & Michale Walters: Extinct Birds p 171 nomata ankaŭ Ruĝfrunta papageto, estis jam formortinta specio de papago el la genro de kakarikoj. Ĝi estis endemia de Insulo Lord Howe, unu el foraj insuloj de Novsudkimrio en Tasmana maro, Aŭstralio.

Ĝi estis priskribita kiel specio fare de Tommaso Salvadori en 1891, sed poste ĝi estis konsiderata subspecio de la Ruĝkrona kakariko. En 2012, la IOC Tutmonda Birdolisto agnoskis ĝin kiel specio.

Taksonomio
Atendante molekulan analizon, Christidis kaj Boles (2008) sugestis pro biogeografiaj kialoj, ke la taksono verŝajne estas plej proksime parenca al la Norfolka kakariko (Cyanoramphus cookii), aŭ kiel subspecio de tio, kion ili prove nomis la Tasmania papago (Cyanoramphus cookii subflavescens), aŭ eble plena specio (Cyanoramphus subflavescens).Christidis, Les; & Boles, Walter E. (2008). Systematics and taxonomy of Australian birds. CSIRO Publishing: Melbourne. 
, p.157.

Aspekto
La papago de Lord Howe estis mezgranda verda papago kun karmezinaj ĉapo kaj okulstrio. Mezuroj de specimenoj indikas, ke ĝi estis iomete pli granda ol la nomiga subspecio, kaj ankaŭ havis pli flavan plumaron kaj malpli ampleksajn ruĝajn markojn sur la kapo.Higgins, P.J. (eld). (1999). Handbook of Australian, New Zealand and Antarctic Birds.  Volume 4: Parrots to Dollarbird. Oxford University Press: Melbourne.  
, p.490.

Formorto
La papago antaŭe estis abunda sur la insulo, sed estis persekutita de la fruaj setlantoj tie pro ĝiaj rabadoj kontraŭ iliaj rikoltoj kaj ĝardenoj. Ĝi estis laste registrita en 1869.Higgins et al, p.477.Hindwood, K.A. (1940). The Birds of Lord Howe Island. Emu 40: 1-86., p.63.

Nur du specimenoj de la papago de Lord Howe ekzistas. Ili devenas de la kolekto de John Gould, prenita de John MacGillivray en septembro 1853 dum la vojaĝo de HMS Herald, kaj estas konservataj en la Muzeo pri Natura Historio de Londono.Schodde, R.; & Mason, I.J. (1997). Aves (Columbidae to Coraciidae). In Houston, W.W.K. & Wells, A. (eld.) Zoological Catalogue of Australia. Vol. 37.2. CSIRO Publishing: Melbourne. 
p.147.

 Referencoj 

Walters, Michael P.  & Hume, Julian P.: Extinct Birds, Poyser Monographes A & C Black, 2012.  p 171

Eksteraj ligiloj

Kategorio:Papagedoj
Kategorio:Birdoj de Aŭstralio